Hólmfríður Var búsett í Vínarborg til margra ára og naut listisemda lífsins í tónlist , góðum félagsskap listamanna , kaffihúsamenningu eins og Melange sem er þekktasti kaffidrykkur Vínarbúa . Hólmfríður flakkaði um Evrópu og dvaldi ein i Mílanó og Siena í eitt ár áður en hún flutti heim til Íslands og hóf kennaranám . Síðar varð Hólmfríður menningarlegur stjórnandi Listasafns Íslands og stuttu seinna opnaði hún sitt fyrsta myndlistargallerí og söngskóla í Ingólfsstræti við mikinn fögnuð listrænna unnenda . Síðar lá leiðin aftur í þýskumælandi landið til að starfa sem óperusöngvari . Leiðin var löng og ströng og ekki mikið um tilboð í minni hlutverk en það voru markmiðin til að byrja með . Hólmfríður var svo heppin að vera ráðin til að syngja vínardúetta með bassasöngvara og söng hún 2 - 4 tónleika í hverri viku . Þannig fékk hún frábæra sviðsreynslu og átti salt í grautinn þó lífið hafi ekki alltaf verið dans á rósum . Svoleiðis var það í einhverja mánuði eða þar til hún sótti um stórt hlutverk og fékk . Þá var ekki aftur snúið . Ferðaðist um Evrópu og söng af lífsins sálar kröftum . Ferðalögin tóku stundum á en voru oftast skemmtileg og ævintýrum líkast . Í dag er Hólmfríður einn þekktasti dáleiðari á íslandi og hefur rekið meðferðarfyrirtæki sitt í 9 ár undir nafninu Andlega Setrið . Hólmfríður hefur verið mjög virk í tónlistinni og komið fram á 9 einsöngstónleikum síðustu tvö árin . Julian Hewlett píanóleikari útskrifaðist frá The University of Kent á Englandi . Julian er léttur í lund að eðlisfari og einstaklega þægilegt að vinna með honum . Hann er með B.A gráðu í tónlist og bókmenntum og les allt milli himins og jarðar og fær innblástur í orgelverk , einsöngslög og píanótónlist . Fyrir stuttu gaf Julian út nokkrar bækur fyrir píanó og komu þær út í öllum regnbogans litum . Hann hefur starfað á íslandi sem píanóleikari , organisti , tónskáld og kórstjóri og er líklegast í hópi virkustu tónlistarmanna á Íslandi .